text: Stjal flere hundrede tusinde fra syg ven
  17 oktober 2013 kl. 13.12
  En 42-årig mand er tiltalt for at have hævet flere hundrede tusinde fra en vens kreditkort, mens vennen var indlagt på psykiatrisk afdeling i Kolding.
  Den 42-årige hævede på kortet i over et år, hvor han købte alt fra skolemælk til autodele, skriver JydskeVestkysten.
  Manden har forklaret politiet, at vennen havde givet ham lov til at bruge kortet, men det nægter kammeraten.
  Den tiltalte har erkendt, at han brugte 203.500 kroner på kortet.
  